Omandireservatsioon
Omandireservatsioon (inglise keeles reservation of ownership või retention of title) on pooltevaheline kokkulepe vallasasja müügilepingus, millega müüja täidab omandi üleandmise kohustuse ehk omand läheb üle ostjale siis, kui ostja on ostuhinna täielikult tasunud. Omandireservatsiooni kokkulepe sõlmitakse juhul, kui müüja täidab oma põhikohustuse enne, kui ostja ostuhinna täielikult tasub. Müüja annab asja ostja valdusse enne ostuhinna tasumist. Omandireservatsiooni kokkuleppe saab sõlmida ainult vallasasja, õiguse või nõude müümisel, sest poolte vahel sõlmitakse tingimuslik käsutustehing. Kinnisasja müügi puhul on tingimuslik käsutustehing tühine.